# ΠΑΡΑΡΤΗΜΑ ΙΙ: ΑΠΑΙΤΗΣΕΙΣ- ΥΠΟΧΡΕΩΣΕΙΣ ΑΝΑΔΟΧΟΥ- ΤΕΧΝΙΚΕΣ ΠΡΟΔΙΑΓΡΑΦΕΣ

Α. Γενικές απαιτήσεις- Υποχρεώσεις αναδόχου

1. Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016.
2. Ο Ανάδοχος έχει την υποχρέωση εκτέλεσης του έργου με κατάλληλα εκπαιδευμένο και έμπειρο προσωπικό. Ο ανάδοχος είναι αποκλειστικά υπεύθυνος για την ποιότητα της εργασίας του προσωπικού του.
3. Ο Ανάδοχος υποχρεούται να παρέχει έγκαιρα στην Αναθέτουσα Αρχή και στην Επιτροπή Παραλαβής όλες τις πληροφορίες που θα του ζητηθούν σχετικά με την εξέλιξη και την πορεία του έργου.
4. O Ανάδοχος εγγυάται για την διάθεση του προσωπικού για την υλοποίηση του έργου, καθώς επίσης και συνεργατών που θα διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης.
5. Ο Ανάδοχος υποχρεούται να τηρήσει πιστά τους όρους της σύμβασης και να πάρει όλα τα κατάλληλα και απαραίτητα μέτρα, ώστε να είναι συνεπής στις υποχρεώσεις του.
6. Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης.
7. Σε περίπτωση που η Αναθέτουσα Αρχή μεταφέρει τον εξοπλισμό που περιγράφεται στο Παράρτημα Ι και ΙΙ της παρούσας διακήρυξης, σε άλλη υπηρεσία (π.χ. λόγω συγχώνευσης), διατηρεί το δικαίωμα μεταφοράς των υπηρεσιών στην νέα υπηρεσία. Στην περίπτωση αυτή, ο ανάδοχος υποχρεούται να παρέχει τις υπηρεσίες του στη διεύθυνση της νέας εγκατάστασης που θα του υποδειχθεί, με τους ίδιους όρους που καθορίζονται στην παρούσα.
8. Ο Ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του.
9. Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημιάς, φθοράς ή βλάβης στις εγκαταστάσεις της Αναθέτουσας Αρχής και είναι μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση της σύμβασης. Στις περιπτώσεις αυτές, αν τυχόν υποχρεωθεί η Αναθέτουσα Αρχή να καταβάλει οποιαδήποτε αποζημίωση, ο Ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Αναθέτουσα Αρχή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της σύμβασης. Σε περίπτωση βλάβης ή ζημίας που προκληθεί στο προσωπικό του Αναδόχου ή σε τρίτους ή στις κτιριακές εγκαταστάσεις της Αναθέτουσα Αρχή στο πλαίσιο εκτέλεσης της σύμβασης, ο Ανάδοχος υποχρεούται για την αποκατάσταση αυτών, εφόσον αυτή οφείλεται σε υπαιτιότητα του.
10. Η υποβολή της προσφοράς συνεπάγεται εκ μέρους του προσφέροντος την πλήρη γνώση και αποδοχή όλων των όρων της παρούσας διακήρυξης και των λοιπών εγγράφων της σύμβασης. Ειδικότερα, η υποβολή προσφοράς τεκμαίρει την εκ μέρους του προσφέροντος πλήρη γνώση των συνθηκών εκτέλεσης της σύμβασης και βεβαίωση ότι πληρούν όλες τις προϋποθέσεις για απρόσκοπτη, αποτελεσματική και ασφαλή εργασία του προσωπικού του, σε περίπτωση δε ατυχήματος θα είναι ο μόνος υπεύθυνος.
11. Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος έχει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα (στοιχεία, σχέδια κατόψεων) ή κάθε άλλου είδους πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των υποχρεώσεων του, και αφορούν την αναθέτουσα αρχή ή τις δραστηριότητές της. Επίσης, θα αναλάβει την υποχρέωση να μην γνωστοποιήσει μέρος ή το σύνολο της σύμβασης που θα εκτελέσει χωρίς την προηγούμενη έγγραφη συγκατάθεση της Αναθέτουσας Αρχής. Η υποχρέωση αυτή επεκτείνεται και στο προσωπικό του, καθώς και σε κάθε τυχόν υπεργολάβο απασχολεί σχετικά. Σε περίπτωση ουσιώδους παραβίασης των υποχρεώσεων τήρησης της εμπιστευτικότητας κατά τα ανωτέρω, η Αναθέτουσας Αρχής έχει δικαίωμα να καταγγείλει άμεσα τη σύμβαση, με όλες τις συνακόλουθες συνέπειες. Σε κάθε δε περίπτωση έχει δικαίωμα να διεκδικήσει την αποκατάσταση οποιοσδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου.

Για τις ενώσεις που υποβάλλουν κοινή προσφορά, επιπλέον:

1. Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα και το συμφωνητικό, υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης.
2. Σε περίπτωση που εξαιτίας αδυναμίας για οποιονδήποτε λόγο ή ανωτέρας βίας- κάποιο μέλος της ένωσης δε μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή.

**Β. Τεχνικές προδιαγραφές**

**Τεχνικές προδιαγραφές για το έργο της Συντήρησης, Επισκευής και Βαθμονόμησης Ανι­χνευ­τών Ραδιενέργειας, οι οποίοι βρίσκονται στα Τελωνεία.**

Αντικείμενο της σύμβασης, είναι η συντήρηση, επισκευή και βαθμονόμηση των σταθερών συστημάτων ανίχνευσης ραδιενέργειας και των υποστηρικτικών υπολογιστικών συστημάτων, που έχουν εγκατασταθεί στα Τελωνεία (σχετικός πίνακας ΙΙ. της παραγράφου 1.3 της παρούσας διακήρυξης) :

Αερολιμένα Ελ. Βενιζέλος, Α΄ Πειραιά, Γ΄ Πειραιά, Κακκαβιάς, Κήπων και Ευζώνων και του συστήματος στην ΕΕΑΕ (εκπαιδευτικό),

καθώς και η συντήρηση, επισκευή και βαθμονόμηση των σταθερών και φορητών ανιχνευτών ραδιενέργειας που έχουν διατεθεί στα Τελωνεία (σχετικός πίνακας Ι. της παραγράφου 1.3 της παρούσας διακήρυξης):Αερολιμένα Ελ. Βενιζέλος, Λαυρίου, Χαλκίδας, Α΄ Πειραιά, Γ΄ Πειραιά, Ελευσίνας, Πάτρας, Καλαμάτας, Κέρκυρας, Ηγουμενίτσας, Ιωαννίνων, Κακκαβιάς, Μέρτζανης, Κρυσταλλοπηγής, Νίκης, Καστοριάς, Σερρών, Ευζώνων, Δοϊράνης, Αλεξανδρούπολης, N.Ορεστιάδας, Κήπων, Καστανέων, Α' Θεσσαλονίκης, Β' Θεσσαλονίκης, Μαυροματίου, Βόλου, Σκιάθου, Χίου, Μυτιλήνης, Σάμου, Κω, Ρόδου, Ηρακλείου και λοιπού φορητού εξοπλισμού προς διάθεση στα Τελωνεία και

η συντήρηση, επισκευή και βαθμονόμηση των φορητών συσκευών ανίχνευσης ραδιενεργών υλικών που έχουν παραχωρηθεί στην Ε.Ε.Α.Ε. και σε συνεργαζόμενα Πανεπιστήμια με την Ε.Ε.Α.Ε. (σχετικός πίνακας ΙΙΙ. της παραγράφου 1.3 της παρούσας διακήρυξης).

Σε περίπτωση μετεγκατάστασης σταθμού, οι υποχρεώσεις του Αναδόχου παραμένουν ως έχουν.

Τέλος, σε κάθε περίπτωση αναβάθμισης των συστημάτων ανίχνευσης, περιλαμβανομένων των μετρητικών συστημάτων και των υπολογιστικών συστημάτων υποστήριξης, οι διαδικασίες προσαρμόζονται σύμφωνα με τις νέες τεχνικές προδιαγραφές.

Tα μοντέλα των σταθερών συστημάτων ανίχνευσης ραδιενέργειας, των υποστηρικτικών υπολογιστικών συστημάτων και των φορητών ανιχνευτών ραδιενέργειας, του παρόντος διαγωνισμού συντήρησης, επισκευής και βαθμονόμησης των συστημάτων ανίχνευσης ραδιενέργειας τα οποία είναι τοποθετημένα στις Τελωνειακές αρχές παρατίθενται κατωτέρω :

Τα σταθερά συστήματα ανίχνευσης είναι της εταιρείας TSA Systems, Ltd Nuclear Radiation Measurement Solutions, μοντέλο:    VM-250AGN / PM-700AGN.

Τα υπολογιστικά συστήματα υποστήριξης χρησιμοποιούν το λειτουργικό σύστημα Microsoft Windows 10 Professional.

Οι φορητοί ανιχνευτές είναι:

Pager:   Sensor Technology Engineering, Inc.

Πλαστικός σπινθηριστής:   Εταιρεία TSA, TSA PRM- 470B

Identifinder:        THERMO

Identifinder 2 : FLIR

Ο ανάδοχος θα αναλάβει:

1. Τη συντήρηση των σταθερών συστημάτων ανίχνευσης ραδιενέργειας

Η συντήρηση θα πραγματοποιείται επί τόπου σε μηνιαία βάση. Το προσωπικό που θα αναλάβει την συντήρηση θα πρέπει να έχει προηγούμενη εμπειρία ή να έχει εκπαιδευτεί στα τεχνικά θέματα συντήρησης και καλής λειτουργίας των συγκεκριμένων συστημάτων από την κατασκευάστρια εταιρεία, η οποία θα τα βεβαιώσει εγγράφως, με ευθύνη της εταιρείας που διενεργεί την συντήρηση. Οι προδιαγραφές καλής και αποτελεσματικής λειτουργίας των συστημάτων εγκρίνονται και ελέγχονται από την ΕΕΑΕ- βάσει των απαιτήσεων ακτινοπροστασίας ανά περιοχή. Οι εργασίες συντήρησης περιλαμβάνουν γενική επιθεώρηση του συστήματος και καταγραφή της γενικής εικόνας του συστήματος, συζήτηση με τους χρήστες του συστήματος και καταγραφή τυχόν μη καταγεγραμμένων προβλημάτων/συμβάντων που διαπίστωσαν.

Οι έλεγχοι θα πρέπει να πραγματοποιούνται σε όλα τα επιμέρους συστήματα όπως περιγράφεται από τον κατασκευαστή και είναι:

* + Λειτουργικοί [έλεγχος λειτουργίας φωτεινών συναγερμών, έλεγχος λειτουργίας ηχητικών συναγερμών, έλεγχος φωτεινών και ηχητικών συναγερμών του απομακρυσμένου πίνακα ελέγχου συναγερμών, έλεγχος επικοινωνίας των Portals, έλεγχος επικοινωνίας των καμερών].
  + Ηλεκτρονικοί [όπως έλεγχος λειτουργίας της οθόνης καταγραφής παλμών (γάμμα, νετρόνια), έλεγχος μικρο-επεξεργαστή (Controller SC – 770), έλεγχος λειτουργίας LD - 260B, έλεγχος πλακετών SCA - 775].
  + Μηχανικοί [έλεγχος λειτουργίας φωτεινών ενδείξεων ανοίγματος της πόρτας (Tamper), έλεγχος των συνδέσεων εσωτερικά (βίδες, συνδέσεις κλπ), έλεγχος του αισθητήρα κατάληψης (καθαρισμός), έλεγχος της μπάρας διακοπής κυκλοφορίας (οπτικός, μηχανικός, λειτουργικός έλεγχος)].
  + Ηλεκτρικοί (έλεγχος όλων των ηλεκτρικών συνδέσεων, της παροχής ρεύματος, της γείωσης, του πίνακα ασφαλειών, της τάσης των μπαταριών).
  + Έλεγχος στις κάμερες [καθαρισμός των φακών και του καλύμματος, έλεγχος και καθαρισμός των IR (υπερύθρων), έλεγχος της λειτουργίας του ανεμιστήρα ψύξης, έλεγχος εστίασης, έλεγχος προσανατολισμού, έλεγχος γενικής λειτουργίας/επικοινωνίας].
  + Γενικοί έλεγχοι [έλεγχος εξωτερικών ζημιών (χτυπημάτων κ.λπ.), εξωτερικός/εσωτερικός καθαρισμός].
  + Μετρήσεις ακτινοβολίας (ακτινοβολία γάμμα και νετρόνια).

Η συνολική εργασία που απαιτείται για τα παραπάνω εκτιμάται κατά μέσο όρο σε 3 εργατοημέ­ρες ανά σταθμό, χωρίς να περιλαμβάνεται ο χρόνος της μετακίνησης.

1. Τη συντήρηση των υπολογιστικών συστημάτων

Η συντήρηση θα πραγματοποιείται, σε μηνιαία βάση. Τα υπολογιστικά συστήματα αποτελούνται από επτά(7) εξυπηρετητές και εννέα (9) σταθμούς εργασίας, και είναι τοποθετημένα ως εξής:

α) ένα (1) εξυπηρετητή και δύο (2) σταθμούς εργασίας στο Τελωνείο Αερολιμένα Ελ. Βενιζέλος

β) ένα (1) εξυπηρετητή και ένα (1) σταθμό εργασίας στο Α΄ Τελωνείο Πειραιά

γ) ένα (1) εξυπηρετητή και ένα (1) σταθμό εργασίας στο Γ΄ Τελωνείο Πειραιά

δ) ένα (1) εξυπηρετητή και ένα (1) σταθμό εργασίας στο Τελωνείο Κακαβιάς

ε) ένα (1) εξυπηρετητή και ένα (1) σταθμό εργασίας στο Τελωνείο Κήπων

στ’) ένα (1) εξυπηρετητή και δύο (2) σταθμούς εργασίας στο Τελωνείο Ευζώνων

ζ) ένα (1) εξυπηρετητή και ένα (1) σταθμό εργασίας στην έδρα της Ε.Ε.Α.Ε.

Η συντήρηση περιλαμβάνει γενική επιθεώρηση των υπολογιστικών συστήματος και καταγραφή μιας γενικής εικόνας, συζήτηση με τους τελωνειακούς υπαλλήλους των υπολογιστικών συστήματος και καταγραφή τυχόν μη καταγεγραμμένων προβλημάτων/συμβάντων που διαπίστωσαν.

Ο έλεγχος περιλαμβάνει:

* έλεγχο κατάστασης εξυπηρετητή και σταθμών εργασίας - σε λειτουργία και λειτουργικότητα
* εκτέλεση διαδικασίας ενημέρωσης του λειτουργικού συστήματος (windows updates) για εξυπηρετητή και σταθμούς εργασίας
* εκτέλεση διαδικασίας ενημέρωσης οδηγών του συστήματος (system updates) για εξυπηρετητή και σταθμούς εργασίας
* εκτέλεση διαδικασίας backup της βάσης δεδομένων για τον εξυπηρετητή και μεταφορά στην ΕΕΑΕ
* εκτέλεση διαδικασίας backup (image) σε όλους τους δίσκους για τον εξυπηρετητή τουλάχιστον μία φορά το τρίμηνο και μεταφορά στην ΕΕΑΕ
* έλεγχο διαθεσιμότητας (%) χώρου συστήματος αποθήκευσης και διαγραφή προσωρινών αρχείων συστήματος για εξυπηρετητή και σταθμούς εργασίας
* έλεγχο διαθεσιμότητας και καλής κατάστασης περιβάλλοντος της βάσης δεδομένων για τον εξυπηρετητή
* έλεγχο επικοινωνίας συσκευών UPS του σταθμού με εξυπηρετητή και σταθμούς εργασίας
* έλεγχο αρχείου καταγραφής συμβάντων για λάθη εφαρμογών, επανεκκινήσεις και τυχόν ανωμαλίες συστήματος σε εξυπηρετητή και σταθμούς εργασίας
* οπτικός έλεγχος συσκευών δικτύου (router / switches), UPS και concentrator
* έλεγχο καλής λειτουργίας κλιματιστικού εξυπηρετητή και σταθμού εργασίας
* έλεγχο καλής λειτουργίας των λειτουργιών της εφαρμογής RAVEN του σταθμού εργασίας
* έλεγχο αριθμού ενεργών γεγονότων
* έλεγχο καλής λειτουργίας κάμερας - για όλες τις κάμερες (through RAVEN)
* έλεγχο καλής λειτουργίας portal - για όλα τα portals (through RAVEN)
* έλεγχο αρχείου καταγραφής RAVEN και καταγραφή μη συνηθισμένων εγγραφών
* έλεγχο καλής λειτουργίας εκτυπωτή
* επανεκκίνηση υπολογιστικών συστημάτων
* γενικό έλεγχο κατάστασης χώρων - υγρασίες, ανοικτά παράθυρα, καθαριότητα κλπ.

Η συνολική εργασία που απαιτείται για τη συντήρηση των υπολογιστικών συστημάτων κατά μέσο όρο εκτιμάται σε 2 εργατοημέρες ανά σταθμό και ανά μήνα, χωρίς να περιλαμβάνεται ο χρόνος μετακίνησης

1. Βαθμονόμηση των σταθερών συστημάτων ανίχνευσης ραδιενέργειας

Η βαθμονόμηση γίνεται σε ετήσια βάση με επιτόπου διαδικασίες, για τις οποίες θα πρέπει το προσωπικό, που θα διενεργεί τη βαθμονόμηση να έχει προηγούμενη εμπειρία ή να έχει εκπαιδευτεί κατάλληλα, όπως και στην ακτινοπροστασία, από την κατασκευάστρια εταιρεία, η οποία θα το βεβαιώσει εγγράφως, με ευθύνη της εταιρείας που διενεργεί τη βαθμονόμηση. Η βαθμονόμηση απαιτεί χρήση πιστοποιημένων ραδιενεργών πηγών φωτονίων και νετρονίων των οποίων η κατοχή, χρήση, και μεταφορά υπόκεινται στις κείμενες διατάξεις της Ελληνικής Νομοθεσίας και απαιτεί, κατά περίπτωση, αδειοδότηση από την ΕΕΑΕ.

1. Βαθμονόμηση φορητών οργάνων μέτρησης ακτινοβολίας χώρου

Η βαθμονόμηση των φορητών οργάνων και η μελέτη της ενεργειακής εξάρτησης, γίνεται από πρότυπο ή υπο-πρότυπο εργαστήριο βαθμονόμησης, σύμφωνα με τα διεθνή πρότυπα IEC/ISO 14037-01, 14037-02, 14037-03, 14037-04. Η βαθμονόμηση και η μελέτη της ενεργειακής εξάρτησης πρέπει να συνοδεύεται από αντίστοιχο πιστοποιητικό βαθμονόμησης. Το Εργαστήριο Βαθμονόμησης πρέπει να είναι αναγνωρισμένο από την ΕΕΑΕ και να έχει πιστοποιητικό ISO 17025 στο πεδίο βαθμονόμησης οργάνων μέτρησης ακτινοβολίας χώρου. Η βαθμονόμηση θα πρέπει να επαναλαμβάνεται κάθε δύο χρόνια ή μετά από κάθε βλάβη και επισκευή του οργάνου, ή οποτεδήποτε υπάρχει κάποια ένδειξη μη σωστής λειτουργίας του οργάνου.

Η εργασία αφορά 303 βομβητές (pagers), 100 πλαστικούς σπινθηριστές (plasticscintillators) και 80 ταυτοποιητές ισοτόπων (identifinders και identifinders 2). Πρόκειται για την επιβεβαίωση της καλής λειτουργίας των ανιχνευτικών συστημάτων μέσω σύγκρισης της απόκρισής τους με την αναμενόμενη σε συνθήκες πραγματικών ραδιενεργών πηγών. Χρησιμοποιούνται πρότυπες ραδιενεργές πηγές (Co-60, Cs-137) και δέσμες ακτίνων Χ διαφόρων ενεργειών (50-200kV). Ειδικά για την βαθμονόμηση των φορητών οργάνων κρίνεται, απαραίτητη η διεξαγωγή της βαθμονόμησης εντός θαλάμου χαμηλού υποβάθρου.

Η μεταφορά των φορητών ανιχνευτών για βαθμονόμηση, προς και από την ανάδοχη εταιρεία, θα πραγματοποιείται με ευθύνη των Τελωνείων, μόνο εάν αυτή βρίσκεται εντός της Ελλάδας.

1. Επισκευή των σταθερών ανιχνευτικών συστημάτων

Η επισκευή των σταθερών ανιχνευτικών συστημάτων θα διενεργείται από προσωπικό που θα έχει προηγούμενη εμπειρία ή θα έχει εκπαιδευτεί στα τεχνικά θέματα συντήρησης και καλής λειτουργίας των συγκεκριμένων συστημάτων από την κατασκευάστρια εταιρεία, η οποία θα τα βεβαιώσει εγγράφως, με ευθύνη της εταιρείας που αναλαμβάνει την επισκευή.

Ο χρόνος απόκρισης του Αναδόχου, για την επιτόπου επισκευή βλαβών των σταθερών και εφόσον οι καιρικές συνθήκες το επιτρέπουν θα είναι:

* το αργότερο εντός της επόμενης εργάσιμης ημέρας, από την ημέρα ειδοποίησης από την Τελωνειακή αρχή, για τα Τελωνεία που βρίσκονται εντός Αττικής,
* το αργότερο εντός των δύο επόμενων εργασίμων ημερών από την ημέρα ειδοποίησης από την Τελωνειακή αρχή, για τα Τελωνεία εκτός Αττικής.

1. Επισκευή των υπολογιστικών συστημάτων

Ο χρόνος απόκρισης του Αναδόχου, για την επιτόπου επισκευή βλαβών των υπολογιστικών συστημάτων και εφόσον οι καιρικές συνθήκες το επιτρέπουν θα είναι:

* το αργότερο εντός της επόμενης εργάσιμης ημέρας, από την ημέρα ειδοποίησης από την Τελωνειακή αρχή, για τα Τελωνεία που βρίσκονται εντός Αττικής,
* το αργότερο εντός των δύο επόμενων εργασίμων ημερών από την ημέρα ειδοποίησης από την Τελωνειακή αρχή, για τα Τελωνεία εκτός Αττικής.

1. Επισκευή των φορητών ανιχνευτών

Η μεταφορά των φορητών ανιχνευτών για επισκευή, προς και από την ανάδοχη εταιρεία, θα πραγματοποιείται με ευθύνη των Τελωνείων, μόνο εάν αυτή βρίσκεται εντός της Ελλάδας.

1. Ο Ανάδοχος υποχρεούται να κατέχει ISO 9001 για παροχή υπηρεσιών.
2. Ο Ανάδοχος σε κάθε περίπτωση ειδοποίησης για βλάβη, καθώς και σε κάθε περίπτωση αποκατάστασης βλάβης του συστήματος θα πρέπει να ενημερώνει και την ΕΕΑΕ.
3. Ο Ανάδοχος θα πρέπει να υπογράψει δήλωση εμπιστευτικότητας, δεδομένου ότι τα συστήματα περιέχουν διαβαθμισμένες πληροφορίες.
4. Ο Ανάδοχος υποχρεούται να συντάσσει εκθέσεις οι οποίες αποστέλλονται στην ΕΕΑΕ και τα Τελωνεία:
   * Με το πέρας των εργασιών συντήρησης, για το σύνολο των εργασιών που ολοκληρώθηκαν, σύμφωνα με κατάλογο
   * Σε μηνιαία βάση, έκθεση βλαβών
   * Σε ετήσια βάση, έκθεση για τις βαθμονομήσεις οι οποίες έγιναν σε σταθερά και φορητά ανιχνευτικά συστήματα
5. Η ΕΕΑΕ με αιφνίδιους ή προγραμματισμένους ελέγχους πιστοποιεί την ορθή εφαρμογή των όρων της παρούσας σύμβασης στα πλαίσια των αρμοδιοτήτων της.